એટલું જ નહીં, પણ સુપ્રીમ કોર્ટના આદેશને કારણે સેબી આગળ વધી અને તેણે આ કેસમાં સંડોવાયેલી સહારાની બે કંપનીઓની સ્થાવર અને જંગમ મિલકતોને ટાંચમાં લેવાનું પણ શરૂ કરી દીધું. એટલું જ નહીં, પણ તેણે ગ્રુપની અન્ય કંપનીઓને પણ ટાંચમાં લેવા માંડી છે. સેબી દ્વારા કરવામાં આવી રહેલી આ મગજવિહોણી રીતભાત મૂડીવાદી માનસિકતા બતાવે છે અને ગ્રુપ એન્ટિટી તેમ જ શૅરહોલ્ડર વચ્ચેની વિશ્વસનીયતાનો ભંગ દર્શાવે છે. સેબીની આ હિલચાલ ભારતીય કંપની કાયદાનું સરેઆમ ઉલ્લંઘન પણ કરે છે.